recursal/SuperWikiNEXT-32B huggingface dataset:
आन्द्रे गालात्सन और अन्य कॉमरेड
**कॉमरेड** (*comrade*) अपने शाब्दिक अर्थ के रूप में 'साथी', 'सहकर्मी' या 'सहायक' के बराबर है। यह स्पैनिश और पुरतुगाली भाषा के शब्द *camarada* से निकलता है, जो लातीनी भाषा के शब्द *camera* से लिया गया है जिसका अर्थ 'कक्ष' या 'कमरा' है। राजनीति के क्षेत्र में इसका प्रयोग फ़्राँसीसी क्रांति के बाद शुरू हुआ है, जब इसका प्रयोग कामगारों और साम्यवादियों के बीच एक दूसरे के लिए प्रयोग किया जाने लगा। रूसी क्राँति के पश्चात पश्चिमी दुनिया में यह मूल रूप से तेज़ी से फैलती और दुनिया पर छाने जा रही साम्यवादी लहर से जोड़कर देखा जाने लगा। परंतु कुछ जगहों पर इसका ग़लत प्रयोग रूसी भाषियों के लिए भी किया जाता है, जो अनुचित है क्योंकि रूसी कॉमरेड के बजाए तोवारिश साँचा:Wikt-lang (साँचा:Wikt-lang) शब्द का प्रयोग करते हैं।

आधुनिक काल में
--------------

आधुनिक काल में कम्यूनिस्ट नेता स्वयं को कॉमरेड कहलाना पसंद करते हैं। उन नेताओं कुछ लोग साम्यवाद के प्रति समर्पित हैं और कुछ लोग केवल राजनीतिज्ञ हैं। एक ऐसे ही समर्पित नेता कॉमरेड महेंद्र सिंह की शहादत की याद में झारखंड में सामंतवादी जुल्म के खिलाफ संघर्ष का संकल्प के तौर पर 2005 पूरा राज्य खड़ा हो गया था । झारखंड के आधुनिक जननायकों में शहीद महेंद्र सिंह का नाम बड़े ही सम्मान के साथ लिया जाता है। दैनिक भास्कर के अनुसार लोकतंत्र के दुश्मनों ने जननायक और विचार क्रांति के योद्धा पूर्व विधायक महेंद्र प्रसाद सिंह के शरीर को इसी तिथि को 8 साल पहले 16 जनवरी 2005 को सरिया थाना क्षेत्र के दुर्गी-धवैया गांव में गोलियों से छलनी कर दिया था। सिंह 2005 के विधानसभा चुनाव के सिलसिले में दुर्गी-धवैया में जनसभा सह चुनावी सभा को संबोधित करने गए थे। उनकी हत्या की सीबीआई जांच भी कराई गई।

इन्हें भी देखें
---------------

सन्दर्भ
-------

1. ↑  Camarade - Académie française[*मृत कड़ियाँ*]
2. ↑  "Online Etymology Dictionary". *etymonline.com*.
3. ↑  PIX : जननायक था यह कॉमरेड, शहादत के सालों बाद भी उमड पड़ता है जनसैलाब!
**कॉप्टिक** या **कोप्ती** मिस्र की एक भाषा थी जो १७वीं शताब्दी तक लुप्त हो गयी। यह प्राचीन मिस्रियों के आधुनिक वंशधर कोप्तों (किब्त, कुब्त) की भाषा थी। 

कोपी भाषा उस प्राचीन मिस्री से निकली थी जो स्वयं चित्रलिपिक (हिरोग्लिफ़िक), पुरोहिती (हिरेतिक), देमोतिक आदि अनेक रूपों में लिखी गई। दीर्घकाल तक, ग्रीक भाषा के घने प्रभाव के बावजूद, कोप्ती अपनी निजता बनाए रही। अरबों की मिस्र विजय ने नि:संदेह इसपर अपना गहरा प्रभाव डाला और अरबी प्राय: इसे आत्मसात् कर गई। १७वीं सदी ईसवी तक पहुँचते-पहुँचते इसके अस्तित्व का लोप हो गया। दूसरी सदी ईसवी में देमोतिक से मिलीजुली वह जंतर-मंतर के उपयोग के लिए लिखी जाने लगी थी। तब तक उसका रूप प्राय: शुद्ध प्राचीन था।

प्राचीन कोप्ती की अपनी अनेक जनबोलियाँ भी थीं जिनमें तीन - साहीदी, अख़मीमी और फ़ायूमी प्रधान थीं। ग्रीक भाषा प्रभावित इन बोलियों का उपयोग अधिकतर १३वीं सदी तक होता रहा, पर अरबी के बढ़ते हुए प्रभाव और प्रयोग के धीरे-धीरे इसका अस्तित्व मिटा दिया। इनके धार्मिक साहित्यों की व्याख्या तक अरबी में होने लगी। स्वयं कोप्तों ने १०वीं सदी से ही अरबी में लिखना-पढ़ना शुरू कर दिया था, यद्यपि कोप्ती का साहित्यिक व्यवहार एक अंश में १४वीं सदी तक जहाँ-तहाँ दीख जाता है। प्राय: पिछले ३०० वर्षों से बोली जानेवाली भाषा के रूप में कोप्ती का उपयोग उठ गया है।

साधारणत: माना जाता है कि कोप्त जाति और भाषा का संबंध मिस्र के उस कुफ्त गाँव से है जो नील नदी के पूर्वी तट पर प्राचीन थीब्ज़ से प्राय: ३५ किमी उत्तर-पूर्व आज भी खड़ा है। कोप्त लोग ईसा की तीसरी चौथी सदी में ईसाई हो गए थे। वस्तुत: प्राचीन मिस्री ईसाइयों का ही नाम कोप्त पड़ा और उनकी भाषा कोप्ती कहलाई। इसकी जनबोली साहीदी बियाई जनपद में बोली जाती थी, जैसे अख़मीमी अख़मीम के पड़ोस में और फ़ायुमी फ़ायूम के आस पास मिस्र के मध्य भाग में, मेंफ़िस तक। बोहाइरी नाम की कोप्ती बोली डेल्टा के उत्तर-पश्चिमी भाग में बोली जाती थी। इसमें लिखा नवीं सदी का ईसाई साहित्य आज भी उपलब्ध है।

कोप्ती का प्राय: समूचा साहित्य धार्मिक है जो मूलत: ग्रीक से अनूदित है। साहीदी, अख़मीमी और फ़ायूमी तीनों में बाइबिल की पुरानी और नई दोनों पोथियों के अनुवाद ४५० ई. से पूर्व ही प्रस्तुत हो चुके थे। धर्मेतर विषयों का बहुत थोड़ा साहित्य कोप्ती में लिखा गया या आज बच रहा है। इसमें कुछ तो झाड़-फूँक या जंतर-मंतर संबंधी प्रयोग हैं, कुछ चिकित्सा से संबंधित हैं, कुछ में सिकन्दर और मिस्रविजेता प्राचीन ईरानी सम्राट् कंबुजीय की जीवन की घटनाएँ हैं। १३वीं-१४वीं सदी में काप्ती का यह रूप भी अरबी के प्रभाव से मिट गया।
वह चोट जो कुंद बल के लगने से होती है कुंद बल चोट कहलाती है। जैसे कि नील पड़ना, खरोंच लगना इत्यादि कुंद बल चोट के उदहारण हैं।

कुंद बल चोट के प्रकार
---------------------

कुंद बल चोट के प्रकार इस तरह से हैं:

### खरोंच

इस प्रकार कि चोट में त्वचा कि बहारी परत खुरच जाती है। उदहारण के तौर पर ऐसे कि किसी दीवार कों घसीटने कि वजह से बहारी त्वचा का खिंच जाना या खरोंच लग जाना। 

### नील पड़ना

जब त्वचा या आन्तरिक अंगों में खून कि वाहिकाएं बहने लगती है तो त्वचा कि वह सतह नीली नज़र आने लगती है। ऐसा खून कि वाहिकाओं के बहने कि वजह से होता है जब किसी आन्तरिक अंग कों चोट लगती है तथा बहारी त्वचा में कोई खरोंच इत्यादि नहीं दिखाई देती। ऐसा कुंद बल चोट के कारण होता है। 

नील का रंग समय के साथ बदलता रहता है। तथा समय के साथ यह खुद ही ठीक भी होने लगता है। 

### पंगु बनना

कुंद बल कि वजह से जब त्वचा कट या फट जाती है तो उसे **लेसरेजन** या **पंगु बनना** कहा जाता है। यह चोट देखने में ऐसी लगती है जैसे किसी नुकीले हथियार से बनाई गयी हो, पर असल में ऐसा नहीं होता। 
पंगु बन्ने की दिशा से हमे आसानी से ये अनुमान लग सकता है कि बल किस दिशा में लगाया गया था।

सन्दर्भ
-------

इन्हें भी देखें
---------------

बाहरी कड़ियाँ
-------------
**कुब्रा सेठ** एक भारतीय अभिनेत्री, टीवी होस्ट और मॉडल हैं, जो सुल्तान, रेडी और सिटी ऑफ लाइफ फिल्मों में नजर आ चुकी हैं। उन्हें नेटफ्लिक्स के मूल शो *सेक्रेड गेम्स* के पहले सीज़न में कुकू के रूप में अपने प्रदर्शन के लिए व्यापक पहचान मिली। उन्होंने एप्पल टीवी+ के शो *फाउंडेशन* में फरा कीन की भी भूमिका निभाई।

प्रारंभिक जीवन व करियर
----------------------

कुब्रा सेठ का जन्म  बैंगलोर में ज़करियाह सेठ और यास्मीन सेठ के घर हुआ था। उनके छोटे भाई दानिश सेठ एक रेडियो जॉकी और टेलीविजन होस्ट हैं। उनके चाचा तनवीर सेठ एक राजनीतिज्ञ हैं। उनके दादा अज़ीज़ सेठ कर्नाटक में मंत्री थे। वह 2005 में नेशनल इंस्टीट्यूट ऑफ इंफॉर्मेशन एंड मैनेजमेंट साइंसेज, बैंगलोर से स्नातक होने के बाद दुबई चली गईं। जब वह लगभग तेरह साल की थी तब उन्होंने शो होस्ट करना शुरू किया। सेठ ने मनोरंजन उद्योग में अपना करियर बनाने से पहले दुबई में माइक्रोसॉफ्ट के साथ एक लेखा प्रबंधक के रूप में अपना करियर शुरू किया। वह 2013 में भारत की सर्वश्रेष्ठ महिला एमी अवार्ड की विजेता हैं। उन्होंने 2009 में मिस इंडिया वर्ल्डवाइड ब्यूटी पेजेंट में मिस पर्सनैलिटी भी जीती। वह नेटफ्लिक्स के शो *सेक्रेड गेम्स* में कुकू नाम की एक ट्रांसजेंडर महिला के रूप में उनकी भूमिका के लिए जानी जाती है। नेटफ्लिक्स ओरिजिनल को 47वें अंतर्राष्ट्रीय एमी अवार्ड्स में सर्वश्रेष्ठ ड्रामा श्रेणी के तहत नामांकित किया गया था। सेठ ने 25 नवंबर 2019 को आयोजित एमी अवार्ड्स में सेक्रेड गेम्स का प्रतिनिधित्व किया था।

सन्दर्भ
-------

1. ↑  Apr 4, Mumbai Mirror / Updated:; 2018; Ist, 04:00. "Lucky break for Kubra Sait in Zoya Akhtar's Gully Boy". *Mumbai Mirror* (अंग्रेज़ी में). अभिगमन तिथि 2023-06-10.सीएस1 रखरखाव: फालतू चिह्न (link)
2. ↑  "Kubbra Sait grabs all the attention in Apple TV's Foundation trailer. Twitter explodes". *India Today* (अंग्रेज़ी में). अभिगमन तिथि 2023-06-10.
3. ↑  "Entertainment News, Bollywood News, Top Celebrity Entertainment TV News & Gossip". *TimesNow* (अंग्रेज़ी में). अभिगमन तिथि 2023-06-10.
4. ↑  "Kubbra Sait To Represent Sacred Games At Emmys, Is Convinced She'll Return Home With A Trophy". *IndiaTimes* (अंग्रेज़ी में). 2019-11-20. अभिगमन तिथि 2023-06-10.
**डगलस हाँलिन्सहेड किंग्सफोर्ड** (जून 1871 — 12 नवंबर 1951, कैलगरी, अल्बर्टा प्रांत, कनाडा) कोलकाता के चीफ प्रेसिडेंसी मजिस्ट्रेट थे। क्रांतिकारियों को अपमानित करने और उन्हें दण्ड देने के लिए बहुत बदनाम था। ब्रिटिश सरकार ने किंग्सफोर्ड के प्रति जनता के आक्रोश को भाँप कर उसकी सुरक्षा की दृष्टि से उसे सेशन जज बनाकर मुजफ्फरपुर भेज दिया। 

बंगाल के क्रांतिकारियों ने अपने बीच से प्रफुल्ल चाकी और खुदीराम बोस को इनकी हत्या के लिये तैयार किया और वे उसके पीछे-पीछे मुजफ्फरपुर पहुँच गए। दोनों ने किंग्सफोर्ड की गतिविधियों का बारीकी से अध्ययन किया। इसके बाद ३० अप्रैल १९०८ ई॰ को किंग्सफोर्ड पर उस समय बम फेंक दिया जब वह बग्घी पर सवार होकर यूरोपियन क्लब से बाहर निकल रहा था। लेकिन जिस बग्घी पर बम फेंका गया था उस पर किंग्सफोर्ड नहीं था बल्कि बग्घी पर दो यूरोपियन महिलाएँ सवार थीं। वे दोनों इस हमले में मारी गईं।

सन्दर्भ
-------

1. ↑  *भारतीय चरित कोश*. दिल्ली: शिक्षा भारती, मदरसा रोड, कश्मीरी गेट, दिल्ली-११०००६. २००९. पृ॰ ४९०. अभिगमन तिथि ६ नवंबर २००९. `|firstlast=` missing `|lastlast=` in first (मदद)
2. ↑  Ritu Chaturvedi (1 January 2007). *Bihar Through the Ages*. Sarup & Sons. पपृ॰ 340–. आई॰ऍस॰बी॰ऍन॰ 978-81-7625-798-5. अभिगमन तिथि 28 April 2012.
उत्तराखण्ड के चारों धामों, बद्रीनाथ, केदारनाथ, गंगोत्री एवं यमुनोत्री के लिये प्रवेश द्वार के रूप में प्रसिद्ध हरिद्वार ज्योतिष गणना के आधार पर ग्रह नक्षत्रों के विशेष स्थितियों में हर बारहवें वर्ष कुम्भ के मेले का आयोजन किया जाता है। मेष राशि में सूर्य और कुम्भ राशि में बृहस्पति होने से हरिद्वार में कुम्भ का योग बनता है।

पौराणिक संदर्भ
--------------

एक कथा है कि बार-बार सुर असुरो में संघर्ष हुआ जिसमें उन्होने विराट मद्रांचल को मथनी और नागराज वासुकी को रस्सी बनाकर सागर का मन्थन किया। सागर में से एक-एक कर चौदह रत्न निकले, विष, वारूणि, पुष्पक विमान, ऐरावत हाथी, उच्चेःश्रेवा अश्व, लक्ष्मी, रम्भा, चन्द्रमा, कौस्तुभ मणि, कामधेनु गाय, विश्वकर्मा, धन्वन्तरि और अमृत कुम्भ। जब धन्वन्तरि अमृत का कुम्भ लेकर निकले तो देव और दानव दोनों ही अमृत की प्राप्ति को साकार देखकर उसे प्राप्त करने के लिये उद्यत हो गये लेकिन इसी बीच इन्द्र पुत्र जयन्त ने धन्वन्तरि के हाथों से अमृत कुम्भ छीना और भाग खडा हुआ, अन्य देवगण भी कुम्भ की रक्षा के लिये अविलम्ब सक्रिय हो गये। इससे बौखलाकर दैत्य भी जयन्त का पीछा करने के लिये भागे। जयन्त 12 वर्षो तक कुम्भ के लिये भागता रहा। इस अवधि में उसने 12 स्थानों पर यह कुम्भ रखा। जहां-जहां कुम्भ रखा वहां-वहां अमृत की कुछ बुन्दें छलक कर गिर गई और वे पवित्र स्थान बन गये इसमें से आठ स्थान, देवलोक में तथा चार स्थान भू-लोक अर्थात भारत में है। इन्हीं बारह स्थानों पर कुम्भ पर्व मानने की बात कही जाती है। चूंकि देवलोक के आठ स्थानों की जानकारी हम मुनष्यों को नहीं है अतएव हमारे लिये तो भू-लोक उसमें भी अपने देश के चार स्थानों का महत्व है। यह चार स्थान है हरिद्वार, प्रयाग, उज्जैन और नासिक।

ग्रह योग
--------

नक्षत्रों, ग्रहों और राशियों के संयोग से इस कुम्भ यात्रा का योग 6 और 12 वर्षो में इन स्थानों पर बनता है। अर्द्ध कुम्भ का पर्व केवल, प्रयाग और हरिद्वार में ही मनाया जाता है। ग्रह और राशियों के संगम के अनुसार इन स्थानों पर स्नान करना मोक्ष दायी माना जाता है। हाल ही में वर्ष 2004 में अद्धकुम्भ का आयोजन हरिद्वार में सम्पन्न हुआ। पूर्ण कुम्भ का आयोजन हरिद्वार में वर्ष 2010 में निर्धारित है।

कैसे पहुंचें
------------

हरिद्वार राज्य के सभी प्रमुख भागों से सड़क मार्ग एवं रेल मार्ग से जुडा है तथा बस, टैक्सी तथा अन्य स्थानीय यातायात की सुविधायें उपलब्ध है। 

* निकटतम रेलवे स्टेशन हरिद्वार
* निकटतम हवाई अड्डा जौलीग्रांट 41 किमी0
**कुब्जिका**, कुब्जिकामत की मुख्य देवी हैं। इन्हें वक्रेश्वरी, वक्रिका, और छिञिनी भी कहते हैं। १२वीं शताब्दी में कुब्जिका की पूजा अपने चरम पर थी। कौल तंत्र में अब भी इनकी पूजा होती है। 

तरुणरविनिभास्यां सिंहपृष्ठोपविष्टाम्
कुचभरनमिताङ्गीं सर्वभूषाभिरामाम्।
अभयवरदहस्तामेकवक्त्रां त्रिनेत्रां
मदमुदितमुखाब्जां कुब्जिकां चिन्तयामि ॥
भगवति कुब्जिका पश्चिमाम्नाय की अधिष्ठात्री देवी हैं।चिंचिणी,कुलालिका,कुजा,वक्त्रिका,क्रमेशी,खंजिणी, त्वरिता,मातङ्गी इत्यादि देवी के ही अन्य नाम हैं । भगवान परशिव ने अपने पश्चिमस्थ सद्योजातवक्त्र से सर्वप्रथम कुब्जिका उपासना का उपदेश किया। जैसा कि परातन्त्र में कहा गया है

शतसाहस्रसंहिता के भाष्य में कहा गया है कि कुब्ज होकर जो सर्वत्र संकुचित रूप से व्याप्त हो जाती हैं उसे कुब्जिका कहते हैं।

*कुब्जिका कथम्? कुब्जो भूत्वा सर्वत्र प्रवेशं आयाति । तद्वत् । सा सर्वत्र सङ्कोचरूपत्वेन व्याप्तिं करोति तदा कुब्जिका ।*
गुप्तकाल (५ वीं शताब्दी ई ) से ९वीं शताब्दी के पूर्वार्ध तक संकलित अग्निपुराण, मत्स्यपुराण तथा गरुडपुराण में देवी कुब्जिका सम्बन्धी विवरण प्राप्त होता हैं। इस से इतना तो सिद्ध हो ही जाता है कि कुब्जिकाक्रम प्राचीन हैं। १०वीं-१२वीं शताब्दी तक उत्तरभारत में कुब्जिका उपासना अपने चरम पर थी। १५वीं-१६वीं शताब्दी के अन्त तक यह गुप्त हो गईं। अभिनवगुप्त जी अपने तन्त्रालोक में देवि कुब्जिका सम्बन्धी कुछ श्लोक उद्धृत करते हैं। (दृष्टव्य- तंत्रालोक २८ वां अध्याय जिसमें कुलयाग का वर्णन है, खंडचक्रविचार प्रकरण )।

भारत में अभी भी कुछ मुठ्ठीभर साधक स्वतंत्रक्रम से तथा अन्य साधकगण श्रीविद्या के आम्नायक्रम में कुब्जिका उपासना करते हैं। नेपाल में कुब्जिका उपासना के साक्ष्य ९००-१६०० ई तक के मिलते हैं। मन्थानभैरवतंत्र, शतसाहस्रसंहिता, कुब्जिकामततंत्र,अम्बासंहिता,श्रीमततंत्र आदि ग्रन्थों के हस्तलेख मात्र नेपाल से प्राप्त होते हैं। नेपाल में पश्चिमाम्नाय कुब्जिकाक्रमपरम्परा अभी तक जीवित हैं।

बाहरी कड़ियाँ
-------------

* The Kubjikāmatatantra: Kulālikāmnāya Version (edited by Teun Goudriaan, Jan A. Schoterman)
* कुब्जिक मत तंत्र
कुमाऊं पर गढ़वाल और दोती आक्रमण 1680 में कुमाऊं साम्राज्य पर गढ़वाल साम्राज्य और दोती साम्राज्य का एक संयुक्त सैन्य अपराध था।

युद्ध
-----

गढ़वाल साम्राज्य के कुमाऊं संबंधित राजा फतेह शाह के बढ़ते प्रभुत्व और क्षेत्रीय विस्तार और 1680 में फतेह शाह और दोती राजा देवपाल ने एक सैन्य समझौता किया और कुमाऊं साम्राज्य को जीतने के लिए सेना में शामिल हो गए। लड़ाई तब शुरू हुई जब दोती की सेना ने पूर्व से हमला किया और गढ़वाल सेना ने पश्चिम से आक्रमण किया। कुमाऊँ को दो मोर्चों पर युद्ध लड़ने के लिए मजबूर करना, युद्ध महीनों तक चला और राजा उद्योत चंद के अधीन रक्षा करने वाली कुमाऊँनी सेना विजयी हुई और आक्रमणकारी पीछे हट गए। जीत के बाद उद्योत चंद धन्यवाद यात्रा पर गए। राजा उद्योत चंद की अनुपस्थिति को देखकर, दोती के देवपाल ने काली कुमाऊं के माध्यम से कुमाऊं पर फिर से हमला किया, लेकिन कुमाऊं गैरीसन ने उन्हें खदेड़ दिया और कुमाऊं ने अपनी राजधानी तक दोती सेना का पीछा किया और उस पर कब्जा कर लिया। हालाँकि एक शांति समझौता किया गया था क्योंकि डोती कुमाऊँ साम्राज्य को सालाना कर देने के लिए सहमत हो गई थी।

संदर्भ
------

1. ↑  Rawat, Ajay S. (November 2002). *Garhwal Himalayas: A Study in Historical Perspective* (अंग्रेज़ी में). Indus Publishing. आई॰ऍस॰बी॰ऍन॰ 978-81-7387-136-8.
2. ↑  Pradesh (India), Uttar (1979). *Uttar Pradesh District Gazetteers: Chamoli* (अंग्रेज़ी में). Government of Uttar Pradesh.
3. ↑  Atkinson, Edwin Thomas (1998). *The Himalayan Gazetteer* (अंग्रेज़ी में). Bhavana Books & Prints.
चित्र:46-krishnanattam.jpg
17वीं शताब्दी के मानवेदन नामक सामूतिरि राजा द्वारा प्रस्तुत दृश्यकला **कृष्णनाट्टम** कहलाती है। मानवेदन ने श्रीकृष्ण कथा को आधार बनाकर संस्कृत में 'कृष्णगीति' नामक दृश्यकाव्य की रचना की थी। यह कथा अभिनय की दृष्टि से भी श्रेष्ठ थी। इसके अंतर्गत अवतारम्, कालिय मर्दनम्, रासक्रीडा, कंसवधम्, स्वयंवरम्, बाणयुद्धम्, विविधवधम्, स्वर्गारोहणम् नामक कथाएँ आती हैं, जिनकी प्रस्तुति आठ दिनों तक चलती है।

प्रधान अभिनय
------------

कृष्णनाट्टम में नृत्त प्रधान अभिनय का महत्त्व है। कृष्णनाट्टम में लोक नृत्य परम्परा का प्रभाव लक्षित होता है। गायक श्लोक और पद गाते हैं और अभिनेता उनकी ताल - लय पर नृत्य को प्रधानता देते हुए अभिनय करते हैं। इस की प्रस्तुति में टोपी मद्दल, शुद्ध मद्दल, इडक्का आदि वाद्यंत्रों का प्रयोग होता है। टोपी मद्दल सात्विक वेषों की प्रस्तुति के लिए तथा शुद्ध मद्दल आसुरू वेषों की प्रस्तुति के लिए प्रयुक्त किये जाते हैं। चेम्पटा, चेम्पा, अटन्ता, पंचारि आदि तालों पर किया जानेवाला नृत्य 'कृष्णनाट्टम' की विशेषता है।

मान्यताएं
---------

कहा जाता हैं कि कथकळि के प्रस्तुतकर्ता कोट्टारक्करा तंपुरान ने भी कृष्णनाट्टम से प्रेरणा ली थी। किंवदन्ति है कि जब तंपुरान अपने यहाँ कृष्णनाट्टम संघ को अमंत्रित किया तो सामूतिरि ने असहमति प्रकट की। इसी से नाराज़ होकर कोट्टारक्करा तंपुरान ने रामनाट्टम लिखा। कृष्णनाट्टम का अधिक प्रचार नहीं है। गुरुवायूर मंदिर में भक्त मनौती के रूप में कृष्णनाट्टम का आयोजन करवाते हैं। इसी कारण यह कला आज भी जीवित है। ऐसा विश्वास है विशेष दिन की कथा मनौती के रूप में प्रस्तुत कराने से अभीष्ट सिद्धि होती है। पुत्र प्राप्ति केलिए 'अवतार', विवाह संपन्न होने केलिए 'स्वयंवर', स्त्रियों के ऐश्वर्य केलिए 'रासक्रीडा', शत्रुसंहार केलिए 'कंसवध', दारिद्रय मुक्ति केलिए 'विविद वध', सर्पकोप शमित करने केलिए 'कालियमर्दन', मंगलकार्य प्राप्ति के लिए 'बाणयुद्ध' आदि प्रस्तुत करवाये जाते हैं। ऐसा नियम है कि 'स्वर्गारोहण' अकेले नहीं किया जाना चाहिए। उसके साथ 'अवतार' को भी प्रस्तुत करवाना चाहिए। 'स्वर्गारोहण' कथा की प्रस्तुति से किसी विशेष प्रयोजन के सिद्ध होने का कोई निर्देश नहीं मिलता है।

| * दे
* वा
* सं
केरल की रंग कलाएँ |
| --- |
|   •  कूत्तु  •  कूडियाट्टम्  •  कथकलि  •  कृष्णनाट्टम  •  तेय्यम् और तिरा  •  मुडियेट्टु  •  केन्द्रोन पाट्टु  •  कळरिप्पयट्टु  •  काक्कारिश्शि नाटक  •  कोतामुरियाट्टम  •  पेरुंकळियाट्टम  •  कळियाट्टम् के अनुष्ठान  •  उरियाट्टम्
 •   |
भारत के **केन्द्रीय प्रदूषण नियंत्रण बोर्ड** का गठन एक सांविधिक संगठन के रूप में जल (प्रदूषण निवारण एवं नियंत्रण) अधिनियम, 1974 के अन्तर्गत सितम्बर, 1974 में किया गया था। इसके पश्चात केन्द्रीय प्रदूषण नियंत्रण बोर्ड को वायु (प्रदूषण निवारण एवं नियंत्रण) अधिनियम, 1981 के अन्तर्गत शक्तियाँ व कार्य सौंपे गये।

परिचय
-----

यह क्षेत्र निर्माण के रूप में कार्य करता है तथा पर्यावरण (सुरक्षा) अधिनियम, 1986 के प्रावधानों के अन्तर्गत पर्यावरण एवं वन मंत्रालय को तकनीकी सेवाएं भी उपलब्ध करता है। केन्द्रीय प्रदूषण नियंत्रण बोर्ड के प्रमुख कार्य जल (प्रदूषण निवारण एवं नियंत्रण) अधिनियम, 1974 तथा वायु (प्रदूषण निवारण एवं नियंत्रण) अधिनियम, 1981 में व्यक्त किये गये हैं। (1) जल प्रदूषण के निवारण एवं नियंत्रण द्वारा राज्यों के विभिन्न क्षेत्रों में कुओं और सरिताओं की स्वच्छता को सुधारना तथा (2) देश में वायु प्रदूषण के निराकरण अथवा नियंत्रण, निवारण के लिए वायु गुणवत्ता में सुधार लाना। (3) जल ,वायु और भूमि प्रदुषण से सम्बंधित सूचनाओं का संकलन व वितरण करते है।

वायु गुणवत्ता प्रबोधन वायु गुणवत्ता प्रबंधन का एक महत्वपूर्ण अंग है। राष्ट्रीय वायु प्रबोधन कार्यक्रम (रा.व.प्र.का.) की स्थापना वर्तमान वायु गुणवत्ता की स्थिति और प्रवृत्ति को सुनिश्चित करने तथा उद्योगों और अन्य स्रोतों के प्रदूषण को नियमित कर नियंत्रित करने तथा वायु गुणवत्ता मानकों के अनुरूप रखने के उद्धेश्य से की गई है। यह औद्योगिक स्थापना तथा शहरों की योजना तैयार करने के लिए अपेक्षित वायु गुणवत्ता के आंकड़ों की पृष्ठभूमि भी उपलब्ध कराता है।

इसके अलावा केन्द्रीय बोर्ड का नई दिल्ली स्थित आई.टी.ओ. चौराहे पर एक स्वचालित प्रबोधन केन्द्र भी है। इस केन्द्र पर श्वसन निलम्बित विविक्त कण, कार्बन मोनो ऑक्साइड, ओजोन, सल्फर डायोक्साइड, नाइट्रोजन डाई ऑक्साइड तथा निलम्बित विविक्त कण भी नियमित रूप से प्रबोधित किये जा रहे हैं। आई.टी.ओ. की वायु गुणवत्ता पर सूचना प्रत्येक सप्ताह अद्यतन की जाती है।

स्वच्छ जल खेती-बाड़ी, उद्योग में प्रयोग के लिए वन्य जीव तथा मत्स्य पालन के प्रजनन तथा मानव के आस्तित्व के लिए एक चिर स्थाई संसाधन आवश्यक है। भारत नदियों वाला देश है। यहां 14 प्रमुख नदियों, 44 मझोली नदियों और 55 छोटी नदियों के अलावा काफी संख्या में झीलें, तालाब तथा कुएं हैं, जिनका प्रयोग प्राथमिक रूप से बिना उपचार किये पीने के लिए किया जाता है। सामान्य तौर पर अधिकत्तर नदियां मानसून के दौरान से भरी रहती हैं जो वर्ष के केवल तीन माह तक सीमित रहती है, प्रायः शेष समय में ये सूखी ही रहती है और उद्योगों अथवा शहरों/कस्बों से विसर्जित अपशिष्ट जल ही ले जाती है, जो हमारे सीमित जल संसाधनों की गुणवत्ता को खतरे में डालती है। भारतीय संसद ने हमारे जल निकायों की स्वास्थ्यप्रदता को बरकरार रखने तथा सुरक्षित रखने के विचार से जल (प्रदूषण निवारण एवं नियंत्रण) अधिनियम, 1974 बनाया। जल प्रदूषण से संबंधित तकनीकी तथा सांख्यिकीय आँकड़ों को एकत्र करना, मिलाना तथा उसका प्रसारण करना केन्द्रीय बोर्ड का एक अधिदेश है। इसलिए जल गुणवत्ता का प्रबोधन तथा निगरानी इसकी सबसे महत्वपूर्ण गतिविधि है।

बाहरी कड़ियाँ
-------------

* **केंद्रीय प्रदूषण नियंत्रण बोर्ड** का जालघर
निर्देशांक: 9°35′N 76°31′E﻿ / ﻿9.58°N 76.52°E﻿ / 9.58; 76.52

 कुमारकोम झीळ में हाउसबोट
लैगून में सजी पारंपरिक नावें
वेम्बनाड झील में नाविक
वेम्बानद झील के शांत किनारे पर बसा **कुमारकोम** केरल का एक छोटा और खूबसूरत नगर है। कुट्टानद क्षेत्र में स्थित यह नगर कोट्टायम से 14 किलोमीटर दूर है। पहले इस स्थान को रबड़ प्लान्टेशन के लिए जाना जाता था लेकिन अब यह स्थान पक्षी अभयारण्य के रूप में विकसित हो चुका है। कुमारकोम पक्षी पर अनुसंधान करने वाले लोगों के लिए आदर्श जगह है। यहां हमेशा देशी विदेशी पर्यटकों का आना जाना लगा रहता है।

दर्शनीय स्थल
------------

### पक्षी अभयारण्य

14 एकड़ में फैला यह पक्षी अभयारण्य वेम्बानद झील के पूर्वी किनारे पर स्थित है। यहां ईग्रेट, डारटर, हेरोन्स, टील, बिटर्न्‍स, मार्श हैरीज, वाटरफाउल, कुक्कु और जंगली बत्तख जैसे दुर्लभ पक्षियों को देखा जा सकता है। साइबेरिन स्टॉर्क प्रवासी पक्षी प्रतिवर्ष यहां आते हैं। 

### बेकवाटर क्रूज

मीलों दूर फैले समुद्री पानी पर समुद्री यात्राएं बेहद रोमांचक होती हैं। समुद्र के किनारे ताड़ के पेड़ वातावरण को सुरम्य बनाते हैं। कुमारकोम में पर्यटक बोट रेस, बेकवाटर हाउसबोट क्रूज, केनोइंट और फिशिंग का आनंद लेना नहीं भूलते। वाटरहाउस में ठहरने को स्थानीय भाषा में केट्टूवलम कहा जाता है। हाउसबोट में ठहरना एक असामान्य अनुभव होता है। यहां की प्राकृतिक सुंदरता और अनुपम वातावरण पर्यटकों को आर्कषित किए बिना नहीं रहता।

### वेम्बानद झील

मुख्य लेख: वेम्बानद झील
कोट्टायम में नहरों और नदियों की विस्तृत श्रृंखला है जो वेम्बानद झील में आकर मिलती हैं और उसके जल का विस्तार करती हैं। वेम्बानद झील एक आकर्षक पिकनिक स्थल भी है। यह झील बेकवाटर पर्यटन के रूप में तेजी से विकसित हो रहा है। यहां बोटिंग, फिशिंग और साइटसीइंग के अनुभवों का आनंद लिया जा सकता है।

### अरूविक्कुजी जलप्रपात

मुख्य लेख: अरूविक्कुजी जलप्रपात
कोट्टायम नगर से 18 किलोमीटर की दूरी पर यह जलप्रपात स्थित है। कुमारकोम से मात्र 2 किलोमीटर की दूरी पर यह खूबसूरत पिकनिक स्थल है। 100 फीट की ऊंचाई से गिरते इस झरने का संगीत पर्यटकों को बहुत भाता है। पर्यटक यहां रबड़ की वनस्पतियों की छाया का भी आनंद ले सकते हैं।

आवागमन
------

वायु मार्ग
कुमारकोम कोच्चि विमानक्षेत्र से 70 किलोमीटर की दूरी पर स्थित है। भारत के प्रमुख शहरों और विदेशों से यहां के लिए सीधी फ्लाइट हैं। कोच्चि एयरपोर्ट से बस या टैक्सी के माध्यम से कुमारकोम पहुंचा जा सकता है।

रेल मार्ग
कोट्टायम नजदीकी रेलवे स्टेशन है। कुमारकोम से कोट्टायम की दूरी 14 किलोमीटर है।

सड़क मार्ग
कुमारकोम के निकट कोट्टायम विभिन्न राज्य और राष्ट्रीय राजमार्ग द्वारा राज्य के प्रमुख शहरों से जुड़ा है।

सन्दर्भ
-------

बाहरी कड़ियाँ
-------------

* |  |  |
| --- | --- |
|  |  विकियात्रा पर Kumarakom के लिए यात्रा गाइड |

* ईश्वर का घर है ‘कुमारकोम'[*मृत कड़ियाँ*]
यूरोपीय केन्द्रीय बैंक, जर्मनी
**केन्द्रीय बैंक** (central bank) या **रिज़र्व बैंक** (reserve bank) किसी देश या अन्य क्षेत्र का वह मौद्रिक प्राधिकरण होता है जो उसकी मुद्रा नीति का संचालन करता है और उसकी बैंक व्यवस्था पर निगरानी करता है। लगभग सभी केन्द्रीय बैंकों के पास मुद्रा आपूर्ति पर एकाधिकार होता है, यानि अपने देश या क्षेत्र में केवल उसी को मुद्रा (नोट) छापने का अधिकार होता है, और अन्य सभी संस्थाओं के लिए मुद्रा छापना गैर-कानूनी होता है। यह देश के साधारण बैंकों के लिए नियम भी बनाता है, ताकि लोग बैंकों पर भरोसा कर सकें, बैंकों में धोखाधड़ी न हो, और बैंक भगदड़ की स्थितियाँ न उत्पन्न हों।

अधिकांश विकसित राष्ट्रों में केंद्रीय बैंक राजनीतिक हस्तक्षेप से संस्थागत रूप से स्वतंत्र हैं।

स्वायत्त केन्द्रीय बैंक
-----------------------

अधिकांश विकसित देशों में केन्द्रीय बैंक को स्वायत्त बनाया जाता है ताकि उनमें राजनीतिक हस्तक्षेप न हो सके। बिना इस स्वायत्तता के सरकारे अपने अत्याधिक खर्चे को पूरा करने के लिए केन्द्रीय बैंकों को अधिक नोट छापने के लिए विवश कर सकती हैं, जिस से मुद्रा की क्रय शक्ति हीन होने से मुद्रास्फीति (महंगाई) बढ़ती है और मुद्रा के वास्तविक मूल्य में तेज़ी से गिरावट हो सकती है। बिना स्वायत्तता के सरकार के भ्रष्ट मंत्री और नौकरशाह भी केन्द्रीय बैंक से नियम बदलवा कर अपने सगे-सम्बन्धियों को ऐसे कर्ज़े दिलवा सकते हैं जिनकी भरपाई कभी नहीं की जाती। इसलिए नियमित रूप से चलने वाली विकसित अर्थव्यवस्थाओं में केन्द्रीय बैंक स्वायत्त होता है और इसमें अर्थशास्त्र समझने वाले सक्षम लोग मुद्रा नीति तय करते हैं। सरकार उन्हें अधिक मुद्रा छापने को कहे तो वह मना करने में सक्षम हैं। उदाहरण के लिए संयुक्त राज्य अमेरिका का फेडेरल रिज़र्व बैंक स्वायत्त है। सोवियत संघ के खंडन के बाद यह देखा गया है कि उसके जितने देशों में केन्द्रीय बैंक स्वायत्त है, वहाँ महंगाई दर भी कम रहता है।

इन्हें भी देखें
---------------

* मुद्रा (विनिमय माध्यम)
* मुद्रा आपूर्ति
* मौद्रिक प्राधिकरण
* वास्तविक और नामिक मूल्य (अर्थशास्त्र)

सन्दर्भ
-------

1. ↑  Uittenbogaard, Roland (2014). *Evolution of Central Banking?: De Nederlandsche Bank 1814 -1852*. Cham (Switzerland): Springer. पृ॰ 4. आई॰ऍस॰बी॰ऍन॰ 9783319106175. अभिगमन तिथि 3 February 2019. Although it is difficult to define central banking, [...] a functional definition is most useful. [...] Capie et al. (1994) define a central bank as the government's bank, the monopoly note issuer and lender of last resort.
2. ↑  Fielding, David, "Fiscal and Monetary Policies in Developing Countries", *The New Palgrave Dictionary of Economics, 2012 Version*, Palgrave Macmillan, अभिगमन तिथि 2022-09-09
3. ↑  "Central Bank Autonomy, and Inflation and Output Performance in the Baltic States, Russia, and Other Countries of the Former Soviet Union, 1995-1997," Tonny Lybek, International Monetary Fund, 1999, ISBN 9781452720043, *"... A higher degree of de jure autonomy and accountability of the central banks of the Baltic states, Russia, and other countries of the former Soviet Union appears to be positively correlated with lower average inflation ..."*
4. ↑  "The Power and Independence of the Federal Reserve," Peter Conti-Brown, Princeton University Press, 2017, ISBN 9780691178387
स्विट्ज़रलैंड में एक पहाड़ का शिखर चिह्नित करने के लिये बना एक केअर्न
**केअर्न** (अंग्रेज़ी: cairn) मानवों द्वारा बनाए गए पत्थरों के ढेर को बोलते हैं। यह स्कॉटलैंड की गैलिक भाषा का शब्द है जो अब इतिहासकार अन्य भाषाओं में भी ऐसे ढेरो के लिए प्रयोग करते हैं। केअर्न विश्वभर में पहाड़ों पर, नदियों-झीलों के किनारों पर और चट्टानों जैसे स्थानों पर मिलते हैं। इनका ध्येय अक्सर स्मारक, मार्गदर्शक, खगोलशास्त्र-सम्बन्धी निर्माण या स्थान-चिह्न बनाना होता है। केअर्न ढीले-ढाले छोटे ढेरों से लेकर कृत्रिम टीलों तक के रूप में हो सकते हैं। कुछ महापाषाणों से बने केअर्न काफ़ी बड़े भी होते हैं और कुछ पर रंग, पलस्तर या मिट्टी से सजावट भी करी हुई होती है।

इन्हें भी देखें
---------------

* महापाषाण

सन्दर्भ
-------

1. ↑  "Backcountry Hikes - Hawai'i Volcanoes National Park" Archived 2013-05-15 at the Wayback Machine. Nps.gov. 2012-04-26. Retrieved 2012-05-25.
2. ↑  Mason, David (1999). Spirit of the Mountains - Korea's San-Shin and Traditions of Mountain Worship. Seoul, South Korea and Elizabeth, New Jersey: Hollym International Corp. p. 41. ISBN 1-56591-107-5.
3. ↑  Radnor Township website Archived 2007-08-20 at the Wayback Machine, Gateway Enhancement Strategy.
***क्या भूलूं क्या याद करूँ*** हरिवंश राय बच्चन की बहुप्रशंसित आत्मकथा तथा हिन्दी साहित्य की एक कालजयी कृति है। यह चार खण्डों में हैः 'क्या भूलूँ क्या याद करूँ', नीड़ का निर्माण फिर', 'बसेरे से दूर' और 'दशद्वार से सोपान तक'। इसके लिए बच्चनजी को भारतीय साहित्य के सर्वोच्च पुरस्कार 'सरस्वती सम्मान' से सम्मनित भी किया जा चुका है। हिन्दी प्रकाशनों में इस आत्मकथा का अत्यंत ऊचा स्थान है। 

डॉ॰ धर्मवीर भारती ने इसे हिन्दी के हज़ार वर्षों के इतिहास में ऐसी पहली घटना बताया जब अपने बारे में सब कुछ इतनी बेबाकी, साहस और सद्भावना से कह दिया है। डॉ॰ हजारीप्रसाद द्विवेदी के अनुसार इसमें केवल बच्चन जी का परिवार और उनका व्यक्तित्व ही नहीं उभरा है, बल्कि उनके साथ समूचा काल और क्षेत्र भी अधिक गहरे रंगों में उभरा है। डॉ॰ शिवमंगल सिंह सुमन की राय में ऐसी अभिव्यक्तियाँ नई पीढ़ी के लिए पाठेय बन सकेंगी, इसी में उनकी सार्थकता भी है।

आत्मकथा की प्रसिद्ध पंक्तियाँ
*क्या भूलूँ, क्या याद करूँ मैं!*
*अगणित उन्मादों के क्षण हैं,*
*अगणित अवसादों के क्षण हैं,*
*रजनी की सूनी घड़ियों को*
*किन-किन से आबाद करूँ मैं!*
*क्या भूलूँ, क्या याद करूँ मैं!*

*याद सुखों की आँसू लाती,*
*दुख की, दिल भारी कर जाती,*
*दोष किसे दूँ जब अपने से*
*अपने दिन बर्बाद करूँ मैं!*
*क्या भूलूँ, क्या याद करूँ मैं!*

*दोनों करके पछताता हूँ,*
*सोच नहीं, पर मैं पाता हूँ,*
*सुधियों के बंधन से कैसे*
*अपने को आज़ाद करूँ मैं!*
*क्या भूलूँ, क्या याद करूँ मैं!*

बाहरी कड़ियाँ
-------------

* डॉ॰ हरिवंश राय बच्चन की आत्मकथा: 'क्या भूलूँ क्या याद करूँ' से 'दशद्वार से सोपान तक' का सफर (साहित्यकुंज)
**KLU** (क्यून लॉजिस्टिक्स यूनिवर्सिटी) सरकार द्वारा मान्यता-प्राप्त युनिवर्सिटी है, जो जर्मनी के हैम्बर्ग में स्थित है, जो प्रबंधकों को सशक्त मानसिकता के साथ संचालन करने और यूनिवर्सिटी की योग्यता के मुख्य क्षेत्रों यानी डिजिटल बदलाव, स्थायित्व और उद्यमिता के आधार पर तैयार किए गए स्किलसेट का प्रशिक्षण देती है। क्यून फ़ाउंडेशन द्वारा समर्थित KLU अपनी रिसर्च और शिक्षण गतिविधियों के ज़रिए लॉजिस्टिक्स और सप्लाई चेन मैनेजमेंट को बढ़ावा देता है।

इतिहास
------

 क्लाउस-माइकल क्यून - ओलाफ़ स्कोल्ज़

KLU की स्थापना साल 2010 में क्लाउस-माइकल क्यून और उनके फ़ाउंडेशन दि क्यून फ़ाउंडेशन ने की थी, जो शिंडेलेगी, स्विट्ज़रलैंड में स्थित है। साल 2013 में, हैम्बर्ग के हेफ़नसिटी में मौजूद यूनिवर्सिटी के कैम्पस को हैम्बर्ग के भूतपूर्व मेयर और जर्मनी के मौजूदा चांसलर, ओलाफ़ स्कोल्ज़ द्वारा खोला गया था। INSEAD के साथ, KLU ने 2016 में अपना मानवीय लॉजिस्टिक्स केंद्र खोला। 2021 में Studyportals ने KLU को दुनिया की सर्वश्रेष्ठ यूनिवर्सिटी के रूप में रेट किया गया। KLU की एशिया, लैटिन अमेरिका और अफ़्रीका में कई कैम्पस खोलने की योजना है।

रैंकिंग
-------

KLU के सभी पाठ्यक्रम फ़ाउंडेशन फ़ॉर इंटरनेशनल बिज़नेस एडमिनिस्ट्रेशन एक्रेडिटेशन (FIBAA) द्वारा मान्यता-प्राप्त हैं। सिर्फ़ छात्रों से मिली रेटिंग के आधार पर, KLU को Studyportals की ओर से साल 2021 के ग्लोबल स्टूडेंट सैटिस्फ़ैक्शन अवॉर्ड से सम्मानित किया गया था।

पार्टनर यूनिवर्सिटी
-------------------

* स्टेलेनबॉश यूनिवर्सिटी
* National University of Singapore
* Vienna University of Economics and Business
* KU Leuven, Hogeschool, Brussels
* Chalmers University of Technology
* Erasmus University Rotterdam
* Tongji-Universität

प्रेसिडेंट
----------

* वोल्फ़गैंग पीनर (2010-2012)
* थॉमस स्ट्रोटहॉट (2013-2022)
* एंड्रियास कपलान (2023 से)

सन्दर्भ
-------

1. ↑  "Das goldene Ei der neuen Privatuni".
2. ↑  "Insead partners with Kühne Logistics University to open research centre on humanitarian logistics".
3. ↑  "Global Student Satisfaction Awards 2021 - And the winners are…".
4. ↑  "Global Student Satisfaction Awards 2021 - And the winners are…".
5. ↑  "Ex-Finanzsenator Peiner nicht mehr Präsident der Kühne-Uni".
6. ↑  "Rektoren, Präsidenten und Kanzler Juni 2018".
7. ↑  "Andreas Kaplan new President of Kühne Logistics University".
क्रिकेट इंडोनेशिया स्कूलों में क्रिकेट विकसित करने के लिए सक्रिय है। यह **क्रिकेट इंडोनेशिया** के विकास अधिकारियों द्वारा प्राप्त किया जाता है। इंडोनेशिया में क्रिकेट के विकास के प्रमुख क्षेत्र हैं बोगोर, बाली, जकार्ता, बांडुंग और फ्लोर्स। क्रिकेट इंडोनेशिया अंतर्राष्ट्रीय क्रिकेट परिषद में इंडोनेशिया का प्रतिनिधि है और एक संबद्ध सदस्य है और 2001 से उस निकाय का सदस्य है। यह पूर्वी एशिया-प्रशांत क्रिकेट परिषद का सदस्य भी है। क्रिकेट इंडोनेशिया को 2000 से बनाया गया है और इसका नाम बदलकर 13 फरवरी, 2011 को पर्सटुआन क्रिकेट इंडोनेशिया हो गया, जब इसे एक कोनी (कोमिथ ओहरगागा नसेशनल इंडोनेशिया) सदस्य के रूप में स्वीकार किया गया। प्रारंभिक वर्ष में, यह आईसीसी पूर्वी एशिया प्रशांत क्षेत्र में एक संबद्धता सदस्य के रूप में अंतर्राष्ट्रीय क्रिकेट परिषद में इंडोनेशिया के लिए एक आधिकारिक प्रतिनिधि बन गया। पर्सटुआन क्रिकेट इंडोनेशिया (पीसीआई) का उद्देश्य क्रिकेट को अच्छे प्रदर्शन वाले खेलों में से एक बनाना और इंडोनेशिया में सबसे लोकप्रिय खेल के रूप में तीन बड़े स्थान प्राप्त करना है। यह इंडोनेशिया के हर क्षेत्र में क्रिकेट के अस्तित्व को फैलाने की कोशिश करता है। इसमें आचे से पापुआ तक 17 प्रांत समितियाँ और 3 संघ सदस्य हैं जो बोगोर क्रिकेट एसोसिएशन, बाली क्रिकेट और जकार्ता क्रिकेट एसोसिएशन हैं। उन सदस्यों का कर्तव्य है कि वे समाज में हर प्रतियोगिता का आयोजन, परिचय और सामाजिककरण करें। पीसीआई अपने कार्यक्रमों को करने में सफल रहा है क्योंकि इंडोनेशिया में क्रिकेट तेजी से बढ़ रहा है। पीसीआई अभी भी अपने कार्यक्रमों को योग्य बनाने के लिए विकसित कर रहा है जैसे कि प्रशिक्षकों, रेफरी और क्रिकेट सहायक घटकों के लिए प्रशिक्षण, लघु पाठ्यक्रम और संगोष्ठी देना। सबसे महत्वपूर्ण बात इंडोनेशिया के लिए एक राष्ट्रीय गौरव का खेल बन रहा है। इंडोनेशिया में पहले क्रिकेट एसोसिएशन के रूप में सेट-अप, 1992 में वापस, जेसीए देश में प्रीमियर क्रिकेट एसोसिएशन है। 10 राष्ट्रीयताओं के 400 से अधिक खिलाड़ियों के साथ 3 मैदानों में खेलना, यह एक सक्रिय और संपन्न एसोसिएशन है। खेल लगभग 3 प्रारूपों (एक 35 ओवर लीग, टी 20 और 6 एस प्रारूप) में और लगभग 50 से अधिक सप्ताह में गैर-स्टॉप खेला जाता है। जेसीए लीग, प्रीमियर प्रतियोगिता में 16 टीमें हैं, जो सीज़न के सम्मान के लिए 2 डिवीजनों में प्रतिस्पर्धा करती हैं। T20 टूर्नामेंट में 12 टीमों की 10 सप्ताह से अधिक की प्रतिस्पर्धा होती है, जो तीव्रता से लड़ी गई प्रतियोगिता होती है और सीज़न के बीच में एक बेहतरीन फिलर के रूप में कार्य करती है। जकार्ता इंटरनेशनल 6s क्रिकेट टूर्नामेंट कई देशों से विदेशी टीमों के लिए क्रिकेट खेलने और इंडोनेशिया द्वारा पेश किए गए महान आतिथ्य का आनंद लेने का एक शानदार अवसर है।

सन्दर्भ
=======

1. ↑  "History of Cricket in Indonesia". Cricket Indonesia. मूल से 10 मार्च 2013 को पुरालेखित. अभिगमन तिथि 16 January 2013.
विकिमीडिया सूची लेखसाँचा:SHORTDESC: विकिमीडिया सूची लेख
Headshot of Joe Root in a blue polo shirt.जो रूट का अपने सौवें टेस्ट मैच में किसी खिलाड़ी के लिए सर्वोच्च स्कोर है।
Headshot of Ricky Ponting on a white background.रिकी पोंटिंग अपने सौवें टेस्ट मैच में दो शतक करने वाले एकमात्र खिलाड़ी हैं।
यह उन **खिलाड़ियों की सूची है जिन्होंने अपने सौवें टेस्ट में शतक** बनाया था, जिसे एक उल्लेखनीय उपलब्धि माना जाता है।
2021 तक, 69 क्रिकेटरों ने कम से कम 100 टेस्ट मैच खेले हैं,
और नौ खिलाड़ियों ने अपने सौवें टेस्ट में शतक बनाने की उपलब्धि हासिल की है

अपने सौवें टेस्ट मैच में शतक लगाने वाले पहले खिलाड़ी अंग्रेज कॉलिन काउड्रे थे। मैच की दूसरी पारी में काउड्रे ने बल्लेबाजी नहीं की और 100 टेस्ट मैच खेलने वाले पहले अंग्रेज थे।
पाकिस्तान के जावेद मियांदाद पहले बल्लेबाज़ थे जिन्होंने टेस्ट पर्दापण पर शतक के साथ-साथ अपने सौवें टेस्ट मैच में भी शतक बनाया था। वेस्टइंडीज गॉर्डन ग्रीनिज एकमात्र अन्य क्रिकेट खिलाड़ी है जिन्होंने यह उपलब्धि हासिल की है।
ग्रीनिज ने अपने 100 वें एक दिवसीय अंतर्राष्ट्रीय मैच में भी शतक बनाया, जिससे वह एकमात्र व्यक्ति है जिसने अपने सौवें एकदिवसीय और सौवें टेस्ट मैच में शतक बनाया है।
सौवें टेस्ट मैच में अंग्रेज जो रूट का सर्वोच्च स्कोर है; वह एकमात्र खिलाड़ी है जिसने अपने सौवें टेस्ट मैच में दोहरा शतक (200 रन या अधिक) बनाया है। 
ऑस्ट्रेलियाई रिकी पोंटिंग एकमात्र ऐसे खिलाड़ी हैं, जिन्होंने अपने सौवें टेस्ट मैच में दो शतक बनाए हैं, 2006 में सिडनी में दक्षिण अफ्रीका के खिलाफ पोंटिंग ने 120 और 143 रन की नाबाद पारी खेली।
जो रूट फरवरी 2021 में ऐसा करने वाले अपने सौवें टेस्ट मैच में शतक बनाने वाले नवीनतम बल्लेबाज हैं।

खिलाड़ियों
----------

* कॉलिन काउड्रे
* जावेद मियांदाद
* गॉर्डन ग्रीनिज
* एलेक स्टीवर्ट
* इंजमाम-उल-हक
* रिकी पोंटिंग
* ग्रीम स्मिथ
* हाशिम अमला
* जो रूट

संदर्भ
------

1. ↑  "Ricky Ponting to Joe Root: List of batsmen with century in 100th Test match". *timesnownews.com*.
2. ↑  C, Aprameya (12 January 2017). "Full list of batsmen scoring 100 in 100th Test after Hashim Amla joins elite club". *mykhel.com*.
3. ↑  "Stats: Players who have scored a century in their 100th Test". 12 January 2017.
4. ↑  "Special Performances in Landmark 100th Test". *www.sportskeeda.com*. 28 June 2015.
**क्राइस्टचर्च** न्यूज़ीलैंड के दक्षिण द्वीप का सबसे बड़ा शहर है तथा देश का तीसरा सबसे बड़ा नगरीय क्षेत्र। यह दक्षिण द्वीप के पूर्वी तट पर स्थित है। यह 404,500 निवासियों का घर है, और ऑकलैंड और वेलिंग्टन के बाद न्यूजीलैंड का तीसरा सबसे अधिक आबादी वाला शहर है।

शहर को अपना यह नाम कैंटरबरी एसोसिएशन द्वारा मिला था, जिसने प्रतिवेशी कैंटरबरी प्रांत को बसाया था। क्राइस्टचर्च नाम पर संघ की 27 मार्च 1848 के दिन आयोजित हुई पहली बैठक में ही सहमति बन गई थी। इस नाम का सुझाव जॉन रॉबर्ट गोडली ने दिया था जिन्होंने क्राइस्ट चर्च, ओक्सफोर्ड, कॉलेज में शिक्षा प्राप्त की थी। क्राइस्टचर्च 31 जुलाई 1856 के दिन रॉयल चार्टर द्वारा शहर घोषित हुआ था, तथा इस प्रकार यह न्यूज़ीलैंड का सबसे पुराना स्थापित शहर है।

भूगोल
-----

क्राइस्टचर्च और आसपास के क्षेत्रों को दिखाने वाली उपग्रह छवि।
क्राइस्टचर्च कैंटरबरी मैदान के पूर्व में दक्षिण द्वीप के पूर्वी तट के केंद्र के पास, कैंटरबरी में स्थित है। यह पेगासस खाड़ी के दक्षिणी छोर के पास स्थित है, और प्रशांत महासागर के तट और एवन और हीथकोट नदियों के मुहाने से पूर्व में घिरा हुआ है। दक्षिण और दक्षिण-पूर्व में शहर का शहरी हिस्सा पोर्ट हिल्स के ज्वालामुखीय ढलानों द्वारा घिरा है और इसे बैंक प्रायद्वीप से अलग किया गया है। उत्तर में बसा शहर वाइमरकीरी नदी से घिरा हुआ है।

क्राइस्टचर्च दुनिया के केवल चार शहरों के एक समूह में से एक है, जिसे एक सुनियोजित तरीके से बसाया गया है। इसके चारों ओर चार पूरक शहर वर्ग और एक पार्कलैंड क्षेत्र है, जो शहर के केंद्र को चारों ओर से घेरा हुआ है। इस प्रतिरूप के साथ बनाया गया पहला शहर फिलाडेल्फिया था। इसके बाद सवाना और एडिलेड और फिर क्राइस्टचर्च को ही ऐसे ही बसाया गया।

क्राइस्टचर्च में दुनिया में सबसे अधिक गुणवत्ता युक्त जल की आपूर्ति होती है, इसके जल को दुनिया में सबसे शुद्ध और सबसे स्वच्छ जल का दर्जा दिया गया है। दक्षिणी एल्प्स की तलहटी से निकलने वाले एक्वीफर्स नदी से, शहर के आसपास के 50 से अधिक पंपिंग स्टेशनों के माध्यम से अनुपचारित जल, स्वाभाविक रूप से स्वच्छ जल को मुहैया कराया जाता है।

### जलवायु

क्राइस्टचर्च में हल्की गर्मी, ठंडी सर्दियों और नियमित रूप से मध्यम वर्षा के साथ समशीतोष्ण जलवायु है। इसका मतलब जनवरी में दैनिक अधिकतम तापमान 22.5°C (73°F) और जुलाई में 11.3°C (52°F) रहता है।

जनसंख्या
--------

क्राइस्टचर्च नगर परिषद द्वारा प्रशासित क्षेत्र की जनसंख्या 388,400 (जून 2018) है, जो इसे न्यूजीलैंड में दूसरा सबसे बड़ा और दक्षिण द्वीप का सबसे बड़ा शहर बनाता है।

सन्दर्भ
-------

1. ↑  "Community Outcomes Baseline Report". Christchurch City Council. 4 September 2010. मूल से 16 अक्तूबर 2008 को पुरालेखित. अभिगमन तिथि 23 February 2011.
2. ↑  "Where our water comes from". Christchurch City Council. 4 September 2010. मूल से 18 जून 2012 को पुरालेखित. अभिगमन तिथि 23 February 2011.
3. ↑  "Mean Daily Maximum Temperatures 1971–2000". National Institute of Water and Atmospheric Research. मूल से 25 दिसंबर 2008 को पुरालेखित. अभिगमन तिथि 25 जनवरी 2009.
**कैली कार्टर** एक अमेरिकी पॉर्न फिल्म अभिनेत्री हैं।

करियर
-----

कैली कार्टर का जन्म 23 फरवरी 1990 को कैलिफोर्निया के सैक्रामेंटो में हुआ था। मिश्रित जर्मन, आयरिश और स्पेनिश मूल के कैली के दो बड़े भाई और एक छोटा भाई है। कार्टर की पहली नौकरी पिज्जा वाली जगह पर काम कर रही थी। कैली को सोलह साल की उम्र में एक बर्गर रेस्तरां में नौकरी मिल गई और उसने उस विशेष रेस्तरां में व्यस्त और तेज से सर्वर / बारटेंडर तक का काम किया। शीर्ष कंपनियों में कार्टर एक्स-रेटेड सुविधाओं में कॉम्बैट ज़ोन, लेथल हार्डकोर, एविल एंजेल, न्यू सेंसेशन और जीरो टॉलरेंस के लिए दिखाई दिए हैं। इसके अलावा, कैली ने ब्रेज़र्स, हसलर और रियलिटी किंग्स जैसी वयस्क वेबसाइटों के लिए भी काम किया है। कार्टर को अपने खाली समय में तस्वीरें लेना, कार्डियो करना और जिम में वर्कआउट करना पसंद है।

Inked Awards

पुरस्कार
--------

* 2016: Inked Awards- बेस्ट ओरल सेक्स सीन

इन्हें भी देखें
---------------

* काग्नी लिन कार्टर
* एरियाना मैरी
* लीना पॉल
* ए.जे. एप्पलगेट
* एलिसन टायलर

संदर्भ
------

1. ↑  "november 6,2021 marriage".
2. ↑  "Profile".
3. ↑  "AVN wards".
4. ↑  "Cali Carter Wins 'Best Oral' at the 2016 Inked Awards".

बाहरी कड़ियाँ
-------------

|  |  |
| --- | --- |
|  | **कैली कार्टर** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर कैली कार्टर
* कैली कार्टर इंटरनेट वयस्क फिल्म डेटाबेस
* ट्विटर पर कैली कार्टर
कृपया भ्रमित न हों और इसे कौशी संघनन परीक्षण से भिन्न समझें।
**कौशी अभिसरण परीक्षण** किसी अनन्त श्रेणी के अभिसरण के परीक्षण के लिए काम में लिया जाता है। एक श्रेणी

{\displaystyle \sum \_{i=0}^{\infty }a\_{i}}
सभी *a**i* वास्तविक अथवा सम्मिश्र के लिए यह योग के लिए अभिसारी है यदि और केवल यदि ∀ {\displaystyle \varepsilon >0} एक प्राकृतिक संख्या *N* इस प्रकार है कि

{\displaystyle |a\_{n+1}+a\_{n+2}+\cdots +a\_{n+p}|<\varepsilon }
∀ *n* > *N* और *p* ≥ 1.

यह परीक्षण कार्य करता है क्योंकि वास्तविक संख्याओं की समष्टि **R** और सम्मिश्र संख्याओं की समष्टि **C** (निरपेक्ष मान द्वारा दिए गए दूरिक सहित) दोनों पूर्ण हैं, अतः श्रेणी अभिसारी होगी यदि और केवल यदि आंशिक योग 

{\displaystyle s\_{n}:=\sum \_{i=0}^{n}a\_{i}}
एक कौशी अनुक्रम है : प्रत्येक {\displaystyle \varepsilon >0} के लिए एक संख्या *N* इस प्रकार परिभषित है कि प्रत्येक *n*, *m* > *N* के लिए 

{\displaystyle |s\_{m}-s\_{n}|<\varepsilon }

माना *m* > *n* और अतः एक धनात्मक संख्या *p* = *m* − *n* परिभाषित करने पर

{\displaystyle |s\_{n+p}-s\_{n}|=|a\_{n+1}+a\_{n+2}+\cdots +a\_{n+p}|<\varepsilon .}

सन्दर्भ
-------

1. ↑  Abbott, Stephen (2001). *Understanding Analysis*, p.63. Springer, न्यूयॉर्क, ISBN 9781441928665

| * दे
* वा
* सं
ऑगस्टिन लुइस कौशी के नाम पर नामकरण |
| --- |
| बीने–कौशी तत्समक • कौशी–बीने सूत्र • कौशी परिसीमा प्रतिबंध • कौशी संघनन परीक्षण • कौशी अभिसरण परीक्षण • कौशी (गर्त) • आव्यूह • कौशी बंटन • कौशी समीकरण • कौशी-आयलर समीकरण • कौशी फलनीय समीकरण • कौशी सूत्र • कौशी-फ्रोबेनियस प्रमेयक • कौशी–हाडामार्ड प्रमेय • कौशी क्षैतिज • कौशी समाकल सूत्र • कौशी समाकल प्रमेय • कौशी अंतर्ग्रथन प्रमेय • कौशी–कोवलेस्किआ प्रमेय • कौशी सारणिक • कौशी संवेग समीकरण • पियानो अस्तित्व प्रमेय • कौशी मुख्य मान • कौशी समस्या • कौशी गुणनफल • कौशी मूल परीक्षण • कौशी-रीमान समीकरण • कौशी–श्‍वार्ज असमिका • कौशी अनुक्रम • कौशी फलक • कौशी मध्य मान प्रमेय • कौशी प्रतिबल प्रदिश • कौशी प्रमेय (ज्यामिति) • कौशी प्रमेय (समूह सिद्धांत) • आयलर कौशी प्रतिबल नियम • मैक्लारिन कौशी परीक्षण |
**कुलदेवी मंदिर**, उत्तर प्रदेश के प्रतापगढ़ जिले के डेरवा क़स्बे में स्थित प्रख्यात भदरी राजघराने की कुल देवी का मंदिर हैं। यह मंदिर कुंडा तहसील के डेरवा बाजार के पास भदरी राजघराने के जिल्ले में स्थित है, यह बिसेन ठाकुरों की कुलदेवी हैं, इसे उत्तर प्रदेश सरकार के कैबिनेट मंत्री रघुराज प्रताप सिंह के पूर्वजों ने बनवाया है। मंदिर लगभग ८०० साल पुरानी बताई जाती हैं। 

मान्यता अनुसार राजघराने के लोग कोई भी कार्य करने से पहले कुल देवी का आशीर्वाद लेते हैं। शादी विवाह में प्रथम निमंत्रण भी कुलदेवी को दिया जाता है। परम्पराओं से जुड़े राजघराने के लोग अब भी वासंतिक नवरात्र में नवमी के दिन देवी को भेंट चढ़ाने पहुंचते हैं।

वर्ष २०१५, में उत्तर प्रदेश पर्यटन विकास मंत्रालय ने मंदिर को पर्यटन स्थल के तौर पर सजाने संवारने और विकसित करने के लिए डेढ़ करोड़ रुपये का पैकेज स्वीकृत प्रदान किया है।

सन्दर्भ
-------

1. 1 2 3  शिवराम गिरि (मार्च २८, २०१५). [पर्यटन स्थल बनेगा कुलदेवी का मंदिर
लखनऊ की कार्यदायी संस्था को डेढ़ करोड़ रुपये निर्माण के लिए मिलेंगे ""] जाँचें `|url=` मान (मदद). *अमर उजाला*. `|url=` में 35 स्थान पर line feed character (मदद); `|title=` में बाहरी कड़ी (मदद)

kya ye mandir ham gorwa thakur rador ki kuldevi mandir hai
१९९९ में बनी हिन्दी फ़िल्म के लिए, कारतूस (1999 फ़िल्म) देखें।
बन्दूक़ के कारतूस
पिस्तौल के कारतूस
**कारतूस** किसी बंदूक़, पिस्तौल या अन्य हथियार में डाली जाने वाली ऐसी वास्तु को कहते हैं जिसमें किसी धातु, प्लास्टिक या काग़ज़ के खोल में गोली और उसे धमाके के साथ तेज़ गति पर चला देने वाला पदार्थ हो। कारतूस का आकार विशेष रूप से हथियार की नली में डलने के लिए ठीक बनाया जाता है। हथियार चलाने पर ट्रिगर की चोट से चालाक पदार्थ में धमाका होता है जिस से वह तेज़ी से गोली नली से बाहर फेंकता है। ऐसा कारतूस जिसमें गोली न हो 'ब्लैंक' (blank) कहलाया जाता है और चलाये जाने पर बिना गोली छोड़े केवल धमाकेदार आवाज़ ही करता है। साधारण भाषा में कभी-कभी पूरे कारतूस को ही गोली बुला दिया जाता है।

अन्य भाषाओं में और शब्दोत्त्पत्ति
---------------------------------

'कारतूस' को अंग्रेज़ी में 'कारट्रिज​' (cartridge), फ़्रांसीसी में 'एतुइ' (étui), पुर्तगाली में 'कारतूचो' (cartucho) और फ़ारसी में 'फ़िशंग' (فشنگ‎) कहा जाता है। फ़्रांसीसी में इसे 'कारतूश' (cartouche) भी कहा जाता था और यही शब्द परिवर्तित होकर हिन्दी, उर्दू व अन्य भारतीय उपमहाद्वीप की भाषाओं में आया है।

इन्हें भी देखें
---------------

* बंदूक़

सन्दर्भ
-------

1. ↑  The Complete Outdoors Encyclopedia Archived 2013-12-31 at the Wayback Machine, Vin T. Sparano, Macmillan, pp. 37, 2000, ISBN 978-0-312-26722-3
2. ↑  Oxford Hindi-English Dictionary, Ronald Stuart McGregor (editor), pp. 192, Oxford University Press, 1993, *... कारतूस kartus [Fr. cartouche], m. a cartridge ...*
**कौसर सानी** एक टोगोली पर्यावरणविद्, लेखक और समाजशास्त्री हैं। वह लोम, टोगो में रहती है। उसने "अफ्रीका आशावाद" की स्थापना की। वह "एक्ट ऑन साहेल मूवमेंट" की सह-संस्थापक और कार्यकारी निदेशक भी हैं।

प्रारंभिक जीवन
--------------

कौसर सानी का जन्म बुर्किना फासो में हुआ था। बाद में, वह 9 साल की उम्र में टोगो आ गई। वह लोमा में पली-बढ़ी। वह अपनी मां और दो भाइयों के साथ रहती है।

सक्रियतावाद
-----------

उन्होंने अफ्रीका आशावाद की स्थापना की। यह एक ऐसा आंदोलन है जो शिक्षा के साथ जलवायु और पर्यावरणीय समस्याओं के समाधान को बढ़ावा देता है। वह "एक्ट ऑन साहेल मूवमेंट" की सह-संस्थापक भी हैं। यह अफ्रीका के साहेल क्षेत्र में किसानों के लिए बीज और उर्वरक के भुगतान के लिए धन जुटाता है। यह सफाई उत्पादों को खरीदने और लोगों को स्वच्छ पानी और नवीकरणीय ऊर्जा प्रदान करने के लिए धन भी जुटाता है।

उनके कार्यों को तब और मान्यता मिली जब उन्होंने 2021 के संयुक्त राष्ट्र जलवायु परिवर्तन सम्मेलन में एक घोषणापत्र भेजा। दस्तावेज़ में, उसने कहा कि टोगो के लोगों को स्वच्छ पानी उपलब्ध कराने के लिए एक बोरहोल बनाने के लिए ग्लासगो की यात्रा की लागत का बेहतर उपयोग किया जाएगा। अपने बयान में, वह अमीर देशों को 2020 के अंत तक विकासशील देशों के लिए जलवायु वित्त में सालाना $ 100 बिलियन प्रदान करने के उनके "टूटे हुए वादे" की भी याद दिलाती है। इसे 2015 से 2025 तक जारी रखा जाना चाहिए। उन्होंने अमीर देशों से जलवायु वित्त प्रदान करने का भी आग्रह किया।. 46 सबसे कम विकसित देशों के लिए। उन्होंने उनसे मौसम स्टेशनों का निर्माण करके मौसम और जलवायु परिवर्तन अनुसंधान में निवेश करने का भी अनुरोध किया।

सन्दर्भ
-------

1. 1 2  "Kaossara Sani Urges: "Climate Justice Now! Stop Talking, Take Action!"". *www.fao.org*. 8 March 2022.
2. ↑  "Kaossara Sani – Akina Mama wa Afrika" (अंग्रेज़ी में).
3. ↑  Andreoli, Josephine (13 November 2021). "Klimaaktivistin Kaossara Sani aus Togo kämpft für das 1,5 Grad-Ziel". *watson.de* (जर्मन में).
4. ↑  Carlin, Samantha (2 August 2021). "Meet the Members of Green Builder Media's Next Generation Influencer Group". *www.greenbuildermedia.com* (अंग्रेज़ी में).
5. ↑  "Vanessa Nakate Wants Climate Justice for Africa". *Time* (अंग्रेज़ी में).
6. ↑  "Vanessa Nakate Wants Climate Justice for Africa". *Time* (अंग्रेज़ी में).
7. ↑  Nakate, Vanessa (2021). *A Bigger Picture: My Fight to Bring a New African Voice to the Climate Crisis* (अंग्रेज़ी में). Houghton Mifflin Harcourt. पृ॰ 91. आई॰ऍस॰बी॰ऍन॰ 978-0-358-65450-6.
8. ↑  Vetter, David (2 November 2021). "'Oppose This Climate Slavery': A Manifesto To COP26 From A West African Climate Activist". *Forbes* (अंग्रेज़ी में).
**कैथरीन लैंगफोर्ड** (अंग्रेज़ी: Katherine Langford; जन्म: 29 अप्रैल 1996) ऑस्ट्रेलियाई अभिनेत्री हैं। कई स्वतंत्र फिल्मों में दिखाई देने के बाद, उन्हें नेटफ्लिक्स टेलीविजन श्रृंखला *थर्टीन रीज़न्स व्हाय* (2017-2018) में हन्ना बेकर के रूप में अभिनय करने का मौका मिला। इससे उन्हें सफलता मिली है। इस किरदार के लिए उन्हें गोल्डन ग्लोब पुरस्कार नामांकन प्राप्त हुआ था। वह *लव, साइमन* (2018) और *नाइव्स आउट* (2019) फिल्मों में दिखाई दी हैं। उन्होंने डार्क कॉमेडी *स्पॉन्टेनियस* (2020) और नेटफ्लिक्स श्रृंखला *कर्स्ड* (2020) में मुख्य भूमिका निभाई है।

कैथरीन पहली बार कई छोटी स्वतंत्र फिल्मों में दिखाई दी, जिनमें *स्टोरी ऑफ मिस ऑक्सीजन* (2015), *इम्परफेक्ट क्वाड्रेंट* (2016), और *डॉटर* (2016) शामिल हैं। उन्होंने डॉटर में मुख्य किरदार निभाया, जो 2016 के कान फ़िल्मोत्सव में दिखाई गई थी। इसके बाद वह अपनी पहली फीचर फिल्म, *द मिसगाइडेड* में दिखाई दीं। यह शैनन अलेक्जेंडर की एक स्वतंत्र कॉमेडी-ड्रामा फ़िल्म थी जिसे जनवरी 2018 में जारी किया गया था। अक्टूबर 2018 में, उन्हें *अवेंजर्स: एंडगेम* में लिया गया था। हालाँकि, जब स्क्रीनिंग में दर्शकों को उनका दृश्य भ्रमित करने वाला लगा तो अंतिम फिल्म से उनके दृश्य काट दिए गए।

कैथरीन का जन्म पर्थ, वेस्टर्न ऑस्ट्रेलिया में हुआ था और उनका पालन-पोषण पर्थ में ही हुआ है। वह एलिजाबेथ लैंगफोर्ड, एक बाल रोग विशेषज्ञ और स्टीफन लैंगफोर्ड की सबसे बड़ी बेटी हैं। उनकी छोटी बहन, जोसेफिन लैंगफोर्ड भी एक अभिनेत्री हैं।

सन्दर्भ
-------

1. ↑  Devoe, Noelle (14 नवंबर 2017). ""13 Reasons Why" Star Katherine Langford Says Hannah Will Have a HUGE Role In Season 2". *Seventeen*. अभिगमन तिथि 27 मई 2018.
2. ↑  "YA adaptation '13 Reasons Why' casts Dylan Minnette, Katherine Langford". Agence France-Presse. 9 जून 2016. मूल से 4 अप्रैल 2017 को पुरालेखित. अभिगमन तिथि 4 अप्रैल 2017.
3. ↑  Bradley, Laura (6 मई 2019). "Why Avengers: Endgame and the Russos Cut Katherine Langford's Role". *Vanity Fair*. अभिगमन तिथि 6 मई 2019.